CELEX: 62010TN0232
Language: sl
Date: 2010-05-21 00:00:00
Title: Zadeva T-232/10: Tožba, vložena 21. maja 2010 – Couture Tech Limited proti UUNT (upodobitev grba z zemeljsko oblo, zvezdo, srpom in kladivom)

17.7.2010   
            
            
               SL
            
            
               Uradni list Evropske unije
            
            
               C 195/29
            
         Tožba, vložena 21. maja 2010 – Couture Tech Limited proti UUNT (upodobitev grba z zemeljsko oblo, zvezdo, srpom in kladivom)
   (Zadeva T-232/10)
   2010/C 195/46
   Jezik postopka: angleščina
   
      Stranki
   
   
      Tožeča stranka: Couture Tech Ltd (Tortola, Britanski Deviški otoki) (zastopnik: B. Whyatt, barrister)
   
      Tožena stranka: Urad za usklajevanje na notranjem trgu (znamke in modeli)
   
      Predloga tožeče stranke
   
   
               —
            
            
               Razveljavitev Odločbe R 1509/2008-2 drugega odbora za pritožbe Urada za usklajevanje na notranjem trgu (znamke in modeli) z dne 5. marca 2010; in
            
         
               —
            
            
               naložitev stroškov tožeči stranki.
            
         
      Tožbeni razlogi in bistvene trditve
   
   
      Zadevna znamka Skupnosti: barvna figurativna znamka v obliki grba z zemeljsko oblo, zvezdo, srpom in kladivom za proizvode in storitve iz razredov 3, 14, 18, 23, 26 in 43 – prijava znamke Skupnosti št. 5585898.
   
      Odločba preizkuševalca: zavrnitev prijave znamke Skupnosti.
   
      Odločba odbora za pritožbe: zavrnitev pritožbe.
   
      Navajani tožbeni razlogi: tožeča stranka v utemeljitev tožbe navaja dva tožbena razloga.
   Tožeča stranka v okviru prvega tožbenega razloga trdi, da je izpodbijana odločba v nasprotju s členoma 7(1) in (2) Uredbe Sveta št. 207/2009, odbor za pritožbe ta člena napačno uporabil za prijavo znamke Skupnosti.
   Tožeča stranka v okviru drugega tožbenega razloga meni, da se pri izpodbijani odločbi niso upoštevala načela pravičnosti, ker se ni priznala pravica tožeče stranke, ki izvira iz legitimnih pričakovanj, da bo njena prijava znamke Skupnosti registrirana.